钦定古今图书集成/明伦汇编/氏族典/第406卷 > 吕贤
## 钦定古今图书集成/明伦汇编/氏族典/第406卷 > 吕贤

按《万姓统谱》，“贤字良器，鄞人。蚤游邑庠，父丧母，俞孀
居，遂弃业归养。俞尝三遘疫染，贤穷，日夜扶侍。及卒，
值旁室火灾，势迫母柩，贤呼天触地，顷而反风转焰，
贤得移柩丈许，焰复阖室矣。贤气和行方，而为义尤
力。尝捐产以业族老妪，又为族子之贫者娶妇，且植
之，俾有成。赠儒林郎、左春坊左司直兼翰林检讨。所著有《皇极经世》《律吕新书》《正蒙》诸解，及《鹅峰遗稿》，藏
于家。